Б. УПРАВЛЕНИЕ НА ОТПАДЪЦИТЕ

1. 31993 R 0259: Регламент (EИО) № 259/93 на Съвета от 1 февруари 1993 г. относно наблюдението и контрола на превозите на отпадъци в рамките на, за и от Европейската общност. (OВ L 30, 6.2.1993, стр. 1), последно изменен с:

- 32001 R 2557: Регламент (EО) № 2557/2001 на Комисията от 28.12.2001 г. (OВ L 349, 31.12.2001 г., стр. 1).

a) До 31 декември 2014 г. компетентните органи се уведомяват за всички превози за България на отпадъци, изброени в приложение II към Регламент (EИО) № 259/93, предназначени за оползотворяване, като се прилага процедурата по членове 6, 7 и 8 на регламента

б) Чрез дерогация от член 7, параграф 4 на Регламент (EИО) № 259/93, до 31 декември 2009 г. компетентните български органи могат да направят възражения относно превози за България на следните отпадъци, изброени в приложение III, предназначени за оползотворяване, съобразно основанията за възразяване, определени в член 4, параграф 3 на този регламент. За такива превози се прилага процедурата на член 10 на регламента.

AA. ОТПАДЪЦИ, СЪДЪРЖАЩИ МЕТАЛ

- AA 090 Отпадъци и остатъци от арсен

- AA 100 Отпадъци и остатъци от живак

- АА 130 Отпадъчни разтвори от химическо почистване на метали

AB. ОТПАДЪЦИ, СЪДЪРЖАЩИ ОСНОВНО НЕОРГАНИЧНИ КОМПОНЕНТИ, КОИТО МОГАТ ДА СЪДЪРЖАТ МЕТАЛИ И ОРГАНИЧНИ МАТЕРИАЛИ

AC. ОТПАДЪЦИ, СЪДЪРЖАЩИ ОСНОВНООРГАНИЧНИ КОМПОНЕНТИ, КОИТО МОГАТ ДА СЪДЪРЖАТ МЕТАЛИ И НЕОРГАНИЧНИ МАТЕРИАЛИ

- AC 040 Утайки от оловен бензин

- AC 050 Топлоносители, течни

- AC 060 Хидравлични течности

- AC 070 Спирачни течности

- AC 080 Антифризни течности

- AC 110 Феноли, фенолни съединения, включително хлорофенол под формата на течности или утайки

- AC 120 Полихлорирани нафталини

- AC 150 Хлорфлуорвъглероди

- AC 160 Халони

- AC 190 Лека прахообразна фракция от разглобяване/смилане на автомобили

- AC 200 Органични фосфорни съединения

- AC 230 Халогенирани или нехалогенирани неводни дестилатни остатъци, произхождащи от операции по оползотворяване на органични разтворители

- AC 240 Отпадъци от производството на алифатни халогенирани въглеводороди (като хлорметани, дихлоретан, винилхлорид, винилиденхлорид, алилхлорид и епихлорхидрин)

- AC 260 Течен свински тор, фекална маса

AD. ОТПАДЪЦИ КОИТО МОГАТ ДА СЪДЪРЖАТ ИЛИ ОРГАНИЧНИ ИЛИ НЕОРГАНИЧНИ СЪЕДИНЕНИЯ

- AD 010 Отпадъци от производството и приготвянето на фармацевтични продукти

Отпадъци, които съдържат, състоят се от или са замърсени с едно от следните:

- AD 040 Неорганични цианиди, с изключение на съдържащите благородни метали остатъци в твърда форма, съдържащи следи от неорганични цианиди

- AD 050 Oрганични цианиди

- AD 060 Отпадъчни смеси от масла и вода, въглеводороди и вода, емулсии

- AD 070 Отпадъци от производството, приготвянето и употребата на мастила, бои, пигменти, оцветители, лакове, и политури

- AD 150 Природни органични материали, използвани като филтърни средства (например биофилтри)

- AD 160 Битови отпадъци

Този период може да бъде продължен най-късно до 31 декември 2012 г. чрез прилагане на процедурата, определена в член 18 на Директива 75/442/ЕИО на Съвета от 15 юли 1975 г. за отпадъците [9], изменена с Директива 91/156/EИО на Съвета [10].

в) Чрез дерогация от член 7, параграф 4 на Регламент (EИО) № 259/93, до 31 декември 2009 г. компетентните български органи могат да направят възражения относно превози за България на отпадъци, предназначени за оползотворяване, изброени в приложение IV на Регламента, и за превози на отпадъци, предназначени за оползотворяване, които не са изброени в приложенията към регламента, съобразно основанията за възражение, определени в член 4, параграф 3 на регламента.

г) Чрез дерогация от член 7, параграф 4 на Регламент (EИО) № 259/93, българските компетентни органи правят възражения срещу превози на отпадъци, предназначени за оползотворяване и изброени в приложения II, III и IV на регламента и срещу превози на отпадъци,предназначени за оползотворяване, неизброени в тези приложения, които отпадъци са предназначени за инсталация, ползваща се от временна дерогиция на определени разпоредби на Директива 96/61/EО на Съвета от 24 септември 1996 г. за комплексно предотвратяване и контрол на замърсяването [11] или Директива 2001/80/EО на Европейския парламент и на Съвета от 23 октомври 2001 г. относно ограничаването на емисиите на определени замърсители във въздуха, изпускани от големи горивни инсталации [12], през периода, през който се прилага временната дерогация за инсталацията по предназначение.

2. 31994 L 0062: Директива 94/62/EО на Европейския парламент и на Съвета от 20 декември 1994 г. относно опаковките и отпадъците от опаковки (OВ L 365, 31.12.1994 г., стр. 10), последно изменена с:

- 32004 L 0012: Директива 2004/12/ЕО на Европейския парламент и на Съвета 2004/12/EО от 11.2.2004 г. (OВ L 47, 18.2.2004 г., стр. 26).

а) Чрез дерогация от член 6, параграф 1, а) на Директива 94/62/EО, България постига общата цел за оползотворяване или изгаряне на отпадъци в инсталации за изгаряне на отпадъци с оползотворяване на енергията, до 31 декември 2011 г. в съответствие със следните междинни цели:

- 35 % тегловни до 31 декември 2006 г., 39 % през 2007 г., 42 % през 2008 г., 46 % през 2009 г. и 48 % през 2010 г.

б) Чрез дерогация от член 6, параграф 1, б) на Директива 94/62/EО, България постига общата цел за оползотворяване или изгаряне на отпадъци в инсталации за изгаряне на отпадъци с оползотворяване на енергия, до 31 декември 2014 г. в съответствие със следните междинни цели:

- 50 % тегловни през 2011 г., 53 % през 2012 г. и 56 % през 2013 г.

в) Чрез дерогация от член 6, параграф 1, в) на Директива 94/62/EО, България постига целта за рециклиране на отпадъци от опаковки от пластмаса до 31 декември 2009 г. в съответствие със следните междинни цели :

- 8 % тегловни до 31 декември 2006 г., 12 % през 2007 г., и 14,5 % през 2008 г.

г) Чрез дерогация от член 6 параграф 1, г) на Директива 94/62/EО, България постига общата цел за рециклиране 31 декември 2014 г. в съответствие със следните междинни цели :

- 34 % тегловни до 31 декември 2006 г., 38 % през 2007 г., 42 % през 2008 г., 45 % през 2009 г., 47 % през 2010 г., 49 % през 2011 г., 52 % през 2012 г. и 54,9 % през 2013 г.

д) Чрез дерогация от член 6, параграф 1, д) (i) на Директива 94/62/EО, България постига общата цел за рециклиране на отпадъци от опаковки от стъкло до 31 декември 2013 г. в съответствие със следните междинни цели :

- 26 % тегловни до 31 декември 2006 г., 33 % през 2007 г., 40 % през 2008 г., 46 % през 2009 г., 51 % през 2010 г., 55 % през 2011 г. и 59,6 % през 2012 г.

е) Чрез дерогация от член 6, параграф 1, д) (iv)на Директива 94/62/EО, България постига целта за рециклиране на отпадъци от опаковки от пластмаса, като отчита изключително рециклирането на материалите обратно до пластмаса, до 31 декември 2013 г. в съответствие със следните междинни цели :

- 17 % тегловни за 2009 г., 19 % през 2010 г., 20 % през 2011 г. и 22 % през 2012 г.

3. 31999 L 0031: Директива 1999/31/EО на Съвета от 26 април 1999 г. за депониране на отпадъци (OВ L 182, 16.7.1999, стр. 1), изменена с:

- 32003 R 1882: Регламент (EО) № 1882/2003 на Европейския парламент и на Съвета от 29.9.2003 г. (OВ L 284, 31.10.2003 г., стр. 1).

Чрез дерогация от член 5, параграф 3, a) и б) и приложение I, точка 2, второ тире на Директива 1999/31/EО и, без да се засяга член 6, в) (ii) на Директивата, както и на Директива 75/442/ЕИО на Съвета от 15 юли 1975 г. относно отпадъците [13], изискванията за течни, корозивни и окислителни отпадъци, и изискванията относно предотвратяването на навлизането на повърхностни води в депонираните отпадъци, не се прилагат за следните 14 действащи съоръжения до 31 декември 2014 г.:

1. шламоотвал на "Полимери", област Варна, гр. Девня;

2. комбиниран сгуро- шламоотвал на "Солвей Соди", "Девен" и "Агрополихим", област Варна, гр. Девня при община Варна:

3. сгуроотвал на TЕЦ "Варна" община Белослав, гр.Варна;

4. сгуроотвал на "Свилоза" област Велико Търново, гр. Свищов;

5. сгуроотвал на TЕЦ към "Захарни заводи" област Велико Търново, гр. Горна Оряховица;

6. сгуроотвал на "Видахим в ликвидация" област Видин, гр. Видин;

7. сгуроотвал на "Топлофикация Русе", TEЦ "Русе-изток", област Русе, гр. Русе;

8. сгуроотвал на ТЕЦ "Република", "ЦОФ Перник", "Кремиковци -Рудодобив", област Перник, гр. Перник

9. сгуроотвал на "Топлофикация Перник" и "Солидус", област Перник, гр.Перник

10. сгуроотвал на TЕЦ "Бобовдол", област Kюстендил, гр. Бобовдол;

11. сгуроотвал на "Брикел", област Стара Загора, гр. Гълъбово;

12. сгуроотвал на "Топлофикация Сливен", област Сливен, гр.Сливен;

13. сгуроотвал на TЕЦ "Марица 3", област Хасково, гр. Димитровград;

14. сгуроотвал на ТЕЦ "Марица 3", област Хасково, гр. Димитровград.

България осигурява постепенното намаляване на количеството на отпадъците, депонирани в тези 14 действащи съоръжения, които не отговарят на изискванията, в съответствие със следните годишни максимални количества:

- до 31 декември 2006 г.: 3020000 тона;

- до 31 декември 2007 г.: 3010000 тона ;

- до 31 декември 2008 г.: 2990000 тона ;

- до 31 декември 2009 г.: 1978000 тона ;

- до 31 декември 2010 г.: 1940000 тона ;

- до 31 декември 2011 г.: 1929000 тона ;

- до 31 декември 2012 г.: 1919000 тона ;

- до 31 декември 2013 г.: 1159000 тона ;

- до 31 декември 2014 г.: 1039000 тона .

4. 32002 L 0096: Директива 2002/96/EО на Европейския парламент и на Съвета от 27 януари 2003 г. относно отпадъците от електрическо и електронно оборудване (OВ L 37, 13.2.2003 г., стр. 24), изменена с:

- 32003 L 0108: Директива 2003/108/EО на Европейския парламент и на Съвета от 8.12.2003 г. (OВ L 345, 31.12.2003 г., стр. 106).

Чрез дерогация от член 5, параграф 5 и член 7, параграф 2 на Директива 2002/96/EО, България се задължава да достигне целта за разделно събиране на най-малко четири килограма отпадъци електрическо и електронно оборудване от домакинствата средно на жител на година за оползотворяване и целта за рециклиране и повторно използване на компоненти, материали и вещества от отпадъци от електрическо и електронно оборудване до 31 декември 2008 г.

[9] OВ L 194, 25.7.1975 г., стр. 39. Директива, последно изменена с Регламент (EO) № 1882/2003 (OВ L 284, 31.10.2003 г., стр. 1).

[10] OВ L 78, 26.3.1991 г., стр 32.

[11] OВ L 257, 10.10.1996 г., стр. 26.

[12] OВ L 309, 27.11.2001 г., стр. 1. Директива, последно изменена с Акта за присъединяване от 2003 г. (OВ L 236, 23.9.2003, стp. 33).

[13] OВ L 194, 25.7.1975 г., стр. 39. Директива, последно измененa с Директива 91/156/ЕИО и последно измененa с Регламент (EO) № 1882/2003 (OВ L 284, 31.10 2003г., стр. 1).

--------------------------------------------------